Cubadak

Cubadak adolah namo sejenis pohon, sakaligus buahnyo. Pohon cubadak masuak kadalam suku Moraceae; namo ilmiahnyo adolah Artocarpus heterophyllus. Dalam bahaso Inggris, cubadak sabagi jackfruit.

Penjelasan 
Pohon cubadak umunyo baukuran sedang, tingginyo kiro-kiro sampai 20 m, tapi ado juo nan mancapai 30 m. Batang bulek silindris, mancapai diameter kisaran 1 m. Teksturnyo padat jo lebat, malebar jo mambulek jikok di tampek terbuka. Sadonyo bagian badan pohon mangaluakan gatah putiah jikok dicucuak jo benda tajam.

Daun tongga, tersebar, batangkai 1–4 cm, hlai daun agak taba sarupo kulik, kaku, batapi rato, bulek talua tabaliak sampai jorong (mamanjang), 3,5-12x5-25 cm, jo pangka manyampik saketek demi saketek, jo ujuang pendek runciang atau agak runciang. Daun panumpu bulek talua lancip, panjang sampai 8 cm, gampang rontok jo maninggakan bekas sarupo cincin.

Badan cubadak barumah ciek (monoecious), bungonyo kalua dikatiak daun dakek pucuak nan pendek jo khusus, nan tumbuah disisi batang atau cabang nan tuo. Bungo jantan dalam bongkol bantuaknyo gada atau galendong, 1-3x3-8 cm, jo cincin dagiang nan jaleh dipangka bongkol, hijau tuo, jo serbuk sari kakuniangan, babaun harum samar jiko dimasak.